CONVOCATÒRIA DE DUES AJUDES PER A PARTICIPAR EN EL PROJECTE: "HABITAR LA CIUTAT DE L'HAVANA. SALUT, BENESTAR I SOSTENIBILITAT" - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/54640)
  + [Valencià](/va/acuerdo/54448)






Selector de idioma

Leer

* [Español](/es/acuerdo/54454)
* [Valencià](/va/acuerdo/54244)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE DUES AJUDES PER A PARTICIPAR EN EL PROJECTE: "HABITAR LA CIUTAT DE L'HAVANA. SALUT, BENESTAR I SOSTENIBILITAT"[Butlletí Oficial Universitat d'Alacant](/ca/Publicacion)
=======================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE DUES AJUDES PER A PARTICIPAR EN EL PROJECTE: "HABITAR LA CIUTAT DE L'HAVANA. SALUT, BENESTAR I SOSTENIBILITAT"

Data d'aprovació
:   08/11/2024

Data de publicació
:   12/11/2024

Òrgan competent
:   Departament d'Edificació i Urbanisme

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/54724)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/54969)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/54238)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE DUES AJUDES PER A PARTICIPAR EN EL PROJECTE: "HABITAR LA CIUTAT DE L'HAVANA. SALUT, BENESTAR I SOSTENIBILITAT"&url=https://www.boua.ua.es/va/acuerdo/54128)

**Títol:** CONVOCATÒRIA DE DUES AJUDES PER A PARTICIPAR EN EL PROJECTE: "HABITAR LA CIUTAT DE L'HAVANA. SALUT, BENESTAR I SOSTENIBILITAT"

**Secció:** CONVOCATÒRIES I CONCURSOS

**Òrgan:** Departament d'Edificació i Urbanisme

**Data d'aprovació:** divendres, 8 de novembre de 2024

CONVOCATÒRIA DE DUES AJUDES PER A PARTICIPAR EN EL PROJECTE: "HABITAR LA CIUTAT DE L'HAVANA. SALUT, BENESTAR I SOSTENIBILITAT"

Objecte de la convocatòria

- Adjudicar dues ajudes a estudiants de la Universitat d'Alacant, en règim de concurrència competitiva, per a participar en el projecte de caràcter solidari: "Habitar la ciutat de l'Havana. Salut, benestar i sostenibilitat". La descripció del projecte es troba en l'annex I d'aquesta convocatòria.

Requisits de l'alumnat sol·licitant

- Estar matriculat en graus o postgraus en la Universitat d'Alacant de les àrees de Sociologia, Construccions Arquitectòniques i Urbanística o en qualsevol grau afí a les esmentades àrees.

Duració i dotació de les ajudes

- Les activitats tindran una duració mínima d'una setmana i màxima de dos i es realitzaran durant l'any 2025.

- L'ajuda percebuda per l'alumnat seleccionat es tramitarà a través d'una borsa de viatge i es regularà d'acord amb els següents mòduls:

- Mòdul màxim de 1.600 € per persona, per a sufragar les despeses de desplaçament, visat i assegurança mèdica.

- Mòdul màxim diari de 40 € per persona, per a manutenció.

- Dotació màxima diària de 45 € per persona, per a allotjament.

Termini i procediment de presentació de les sol·licituds

- Es podran presentar sol·licituds a aquesta convocatòria en el termini de 5 dies naturals a partir de l'endemà de la seua publicació en el Butlletí Oficial de la Universitat d'Alacant (BOUA).

- Les sol·licituds es dirigiran al Departament d'Edificació i Urbanisme de la UA. Es presentaran únicament a través del registre electrònic de la Universitat d'Alacant (UACloud: e-Administració > Tràmits > Generals > Instància genèrica). La instància genèrica s'identificarà amb el nom de "Sol·licitud projecte Habitar la ciutat de l'Havana. Salut, benestar i sostenibilitat".

- La sol·licitud es presentarà juntament amb els documents que es detallen a continuació, en format pdf.

a) Breu currículum vitae.

b) Carta de motivació per a participar en el programa.

Criteris de puntuació de les sol·licituds

a) Segons l'expediente acadèmic del grau.

- Des de 9 punts  a 10: 4 punts.

- Des de 7 punts a 8,99: 2,5 punts.

- Des de 6 punts a 6,99: 2 punt.

- Per nota menor a 5,99 punts: 1 punt.

b) Per estar cursant estudis en l'àrea de Sociologia, Urbanisme o Construccions Arquitectòniques: 2 punts.

c) Per acreditar coneixements en ferramentes de sociologia o domini del BIM (building information modeling) o afins: 3 punts.

d) Per posseir un currículum adequat i acreditar competències per a organitzar i dur a terme activitats de camp: màxim 5 punts. Aquest criteri serà valorat mitjançant una entrevista.

e) Carta de motivació: màxim 3 punts.

Òrgan gestor i comissió d'avaluació

- L'òrgan gestor de la convocatòria és la direcció del Departament d'Edificació i Urbanisme de la UA, que s'encarrega de l'ordenació i la instrucció del procediment i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

- La comissió d'avaluació té com a competència valorar les sol·licituds. Estarà formada pels següents membres i, si escau, una persona que els substituïsca.  Presidida el professor Antonio Jiménez Delgado, coordinador del projecte, i per les professores Raquel Pérez del Hoyo, com a secretària, i Diana Jareño Ruiz, com a vocal.

Instrucció del procés de concessió

- Finalitzat el termini de presentació de sol·licituds, l'òrgan gestor elaborarà una relació provisional de sol·licituds admeses i excloses i s'establirà un termini d'esmena de 3 dies naturals a partir de l'endemà de la publicació. Després d'aquest termini, s'elaborarà i publicarà la relació definitiva de sol·licituds admeses i excloses i s'elevarà a la comissió d'avaluació.

- Una vegada rebuda la relació definitiva d'admesos, la comissió d'avaluació realitzarà l'avaluació de les sol·licituds.

- L'òrgan gestor, vista l'avaluació realitzada per la comissió d'avaluació, elevarà una proposta motivada al director del Departament d'Edificació i Urbanisme, qui, si escau, dictarà la resolució que procedisca.

- Les publicacions de tràmit inherents a aquestes bases es realitzaran en la pàgina web del Departament  d'Edificació i Urbanisme <https://deu.ua.es/es/> i substituiran la notificació a les persones interessades, que té els mateixos efectes, tot això en aplicació del principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.

- La resolució d'adjudicació de les beques es publicarà en la pàgina del Departament. La resolució inclourà una llista d'espera per al supòsit de possibles vacants que es generen pel fet que alguna persona beneficiària renuncie, desistisca o incomplisca els criteris d'aquesta convocatòria.

Marc pressupostari i legal

- Els crèdits destinats a aquesta convocatòria s'executaran amb càrrec al projecte "Habitar la ciutat de l'Havana. Salut, benestar i sostenibilitat", que va obtindre un finançament de 10.076 €, segons la resolució del 9 de juliol de 2024 del Vicerectorat de Relacions Internacionals i Cooperació per al Desenvolupament per la qual es va resoldre la convocatòria per a finançar activitats de cooperació universitària per al desenvolupament (CUD) a Cuba durant l'any 2024 en el marc d'actuació del "Projecte Havana", curs 2024/2025.

- La clau orgànica que disposa dels crèdits és la 5160 2E 00 22 del Servei de Relacions Internacionals.

- Aquesta convocatòria compta amb el finançament del Projecte Havana, segons resolució de concessió del 8 de juliol del 2024.

-  La dotació màxima que es pot assignar és de 10.076 € i la concessió està condicionada a l'existència de crèdit adequat i suficient per a fer-ho.

- Les ajudes concedides s'ajustaran als  principis de la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, així com la normativa interna i les regulacions de gestió econòmica de la Universitat d'Alacant i aquesta convocatòria.

Protecció de dades de caràcter personal

De conformitat amb el que disposa la legislació vigent en matèria de protecció de dades, se li comunica que la Universitat d'Alacant tractarà les dades aportades en aquesta convocatòria, com també les contingudes en la documentació adjunta, amb la finalitat de gestionar la participació en la convocatòria. La legitimació d'aquest tractament es basa en l'interés públic de la convocatòria i en el consentiment expressat en la sol·licitud de participació. En el cas de ser seleccionat/da i formalitzar la col·laboració amb la Universitat, les dades de caràcter personal podran ser cedides a altres entitats per a l'organització d'esdeveniments relacionats amb el projecte.

Qualsevol sol·licitant que desitge exercir els seus drets en relació amb el tractament de les seues dades personals d'accés, rectificació i supressió, entre d'altres, ha de realitzar una sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica [https://seuelectronica.ua.es/es/index.html](https://seuelectronica.ua.es/va/index.html). Pot, així mateix, posar-se en contacte amb el delegat de Protecció de Dades a través de l'adreça [fxc@ia.ga](mailto:anq@lg.xp).

La informació addicional i detallada sobre protecció de dades, drets i la política de privacitat de la Universitat d'Alacant pot ser consultada en l'enllaç següent: [https://seuelectronica.ua.es/es/privacidad.html](https://seuelectronica.ua.es/va/privadesa.html)

Recursos

Contra aquesta convocatòria i els actes administratius de la Comissió de Valoració podrà interposar-se recurs d'alçada previst en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant el rector en funcions com a òrgan competent per a resoldre'l.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Annex I. Descripció del projecte

Nom del projecte i professorat participant

- Projecte de voluntariat solidari "Habitar la ciutat de l'Havana. Salut, benestar i sostenibilitat".

- En l'activitat participa professorat de les universitats de Milà, l'Havana i Alacant. Aquest projecte dona continuïtat a les activitats realitzades des de 1996 per l'àrea de coneixement de Construccions Arquitectòniques de la Universitat d'Alacant.

Objectiu general

Contribuir a millorar l'habitabilitat de la vivenda en el seu entorn urbà i afavorir la integració social de les comunitats a la ciutat de l'Havana.

Objectiu específic

- Obtindre un diagnòstic tècnic dels principals problemes d'habitabilitat de la vivenda en l'entorn urbà patrimonial de l'Havana Vella (ciutat de l'Havana) que permeta conéixer la problemàtica real d'habitar a què s'enfronten les comunitats residents i definir àrees prioritàries d'intervenció i estratègies d'actuació amb la finalitat de millorar la salut, el benestar i la sostenibilitat.

- Dur a terme investigació-acció participativa (IAP) amb la població de la ciutat per a conéixer de primera mà la situació respecte de l'habitabilitat, la salut i el benestar, identificar-ne les principals necessitats i planificar propostes per a la millora.

Activitats previstes

a) Activitats preparatòries. Durant 8 setmanes es realitzaran les activitats preparatòries per a l'estada a l'Havana.

b) Període de treball de camp. Viatge a l'Havana durant la primera setmana de febrer del 2025, aproximadament.

c) Activitats de diagnòstic. Una vegada realitzat el viatge a Cuba, s'hi realitzaran activitats de diagnòstic fins al mes de juny del 2025.

El director del Departament d'Edificació i Urbanisme

Pablo Martí Ciriquián





[Carretera Sant Vicent del Raspeig s/n  
03400 Sant Vicent del Raspeig - Alacant  
 Tel. 44 879 1710 - Fax 03 923 8380](https://www.google.es/maps/@47.693371,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12284&trk=tyah&trkInfo=tarId%4H2937376285310%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)